title: Decizia 2012/169/PESC a Consiliului din 23 martie 2012 de modificare a Deciziei 2010/413/PESC privind adoptarea de măsuri restrictive împotriva Iranului

text:
               24.3.2012

               RO

               Jurnalul Oficial al Uniunii Europene

               L 87/90

         DECIZIA 2012/169/PESC A CONSILIULUI
   din 23 martie 2012
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 iulie 2010, Consiliul a adoptat Decizia 2010/413/PESC (1).

               (2)

               La 12 aprilie 2011, Consiliul a adoptat Decizia 2011/235/PESC privind măsuri restrictive îndreptate împotriva anumitor persoane și entități având în vedere situația din Iran (2).

               (3)

               Măsurile prevăzute în Decizia 2010/413/PESC reflectă preocupările Consiliului cu privire la natura programului nuclear al Iranului, în timp ce măsurile prevăzute în Decizia 2011/235/PESC reflectă preocupările Consiliului în ceea ce privește deteriorarea situației drepturilor omului în Iran.

               (4)

               Având în vedere obiectivele Deciziei 2011/235/PESC, dispozițiile privind interzicerea furnizării, a vânzării sau a transferului de echipamente care ar putea fi utilizate în scopul represiunii interne vor fi incluse în respectiva decizie. Respectiva decizie va fi, prin urmare, modificată în consecință.

               (5)

               Totodată, Decizia 2010/413/PESC nu ar trebui să mai cuprindă dispoziții privind interzicerea furnizării, a vânzării sau a transferului de echipamente care ar putea fi utilizate în scopul represiunii interne și ar trebui să fie modificată în consecință.

               (6)

               De asemenea, ar trebui să se precizeze că restricțiile privind admisia și înghețarea fondurilor și a resurselor economice se aplică persoanelor care acționează în numele IRGC sau IRISL,

         ADOPTĂ PREZENTA DECIZIE:
   Articolul 1
   Decizia 2010/413/PESC se modifică după cum urmează:

               (1)

               La articolul 1 alineatul (1), litera (c) se înlocuiește cu următorul text:

                           „(c)

                           armele și materialele conexe de orice natură, inclusiv armament și muniție, vehicule și echipamente militare, echipament paramilitar și piese de schimb pentru astfel de arme și materiale. Această interdicție nu se aplică vehiculelor noncombat care au fost produse sau dotate cu materiale în scopul asigurării protecției balistice, destinate exclusiv utilizării în scopul protecției de către personalul UE și al statelor membre ale acesteia în Iran;”

               (2)

               Articolul 19 alineatul (1), litera (b) se înlocuiește cu următorul text:

                           „(b)

                           persoanelor, altele decât cele menționate la anexa I, care sunt implicate în activitățile nucleare sensibile cu risc de proliferare ale Iranului sau în perfecționarea vectorilor de transport ai armelor nucleare, inclusiv prin implicare în achiziția articolelor, bunurilor, echipamentelor, materialelor și tehnologiei interzise, sau persoanelor care au legătură directă cu aceste activități sau care le susțin, ori persoanelor care acționează în numele sau sub comanda acestora, sau persoanelor care au sprijinit persoanele sau entitățile desemnate în eludarea sau încălcarea dispozițiilor RCSONU 1737 (2006), RCSONU 1747 (2007), RCSONU 1803 (2008) și RCSONU 1929 (2010) sau ale prezentei decizii, precum și altor membri ai IRGC și persoanelor care acționează în numele IRGC sau IRISL, astfel cum sunt enumerate în anexa II.”.

               (3)

               Articolul 20 alineatul (1), litera (b) se înlocuiește cu următorul text:

                           „(b)

                           persoanele și entitățile, altele decât cele menționate în anexa I, care sunt implicate în activitățile nucleare sensibile cu risc de proliferare ale Iranului sau în perfecționarea vectorilor de transport ai armelor nucleare, inclusiv prin implicarea în achiziția articolelor, bunurilor, echipamentelor, materialelor și tehnologiei interzise, sau persoanele care au legătură directă cu aceste activități sau care le susțin, ori persoanele sau entitățile care acționează în numele sau sub comanda acestora, ori entitățile aflate în proprietatea acestora sau controlate de acestea, inclusiv prin mijloace ilicite, sau persoanele și entitățile care au sprijinit persoanele sau entitățile desemnate în eludarea sau încălcarea dispozițiilor RCSONU 1737 (2006), RCSONU 1747 (2007), RCSONU 1803 (2008) și RCSONU 1929 (2010) sau ale prezentei decizii, precum și alți membri și entități din cadrul IRGC și IRISL și entități deținute sau controlate de acestea, ori persoane și entități care acționează în numele acestora, astfel cum sunt enumerate în anexa II.”.

         Articolul 2
   Prezenta decizie intră în vigoare la data adoptării.

      Adoptată la Bruxelles, 23 martie 2012.

            Pentru Consiliu

            Președintele

         C. ASHTON

      (1)  JO L 195, 27.7.2010, p. 39.

      (2)  JO L 100, 14.4.2011, p. 51.


title: Decizia Consiliului din 14 septembrie 2009 privind reînnoirea Consiliului de administrație al Centrului European pentru Dezvoltarea Formării Profesionale

text:
               19.9.2009

               RO

               Jurnalul Oficial al Uniunii Europene

               C 226/2

      DECIZIA CONSILIULUI

   din 14 septembrie 2009
   privind reînnoirea Consiliului de administrație al Centrului European pentru Dezvoltarea Formării Profesionale
   2009/C 226/02
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere listele de nominalizări înaintate Consiliului de către guvernele statelor membre cu privire la reprezentanții acestora și de către Comisie cu privire la reprezentanții organizațiilor lucrătorilor și ai patronatelor,
   întrucât:

               (1)

               Prin decizia sa din 18 septembrie 2006 (2), Consiliul a numit membrii Consiliului de administrație al Centrului European pentru Dezvoltarea Formării Profesionale pentru perioada 18 septembrie 2006-17 septembrie 2009.

               (2)

               Membrii Consiliului de administrație al centrului trebuie numiți pentru o perioadă de trei ani,

         DECIDE:
   Articolul 1
   Următoarele persoane sunt numite în calitate de membrii ai Consiliului de administrație al Centrului European pentru Dezvoltarea Formării Profesionale pentru perioada 18 septembrie 2009-17 septembrie 2012:
   I.   REPREZENTANȚII GUVERNELOR

               Belgia (prin rotație)

               Comunitatea flamandă – Dna Micheline SCHEYS
               Comunitatea franceză – Dna Isabelle VOITURIER

               Bulgaria

               Dna Valentina DEIKOVA

               Republica Cehă

               Dl Miroslav PROCHÁZKA

               Danemarca

               Dl Roland SVARRER ØSTERLUND

               Germania

               Dl Peter THIELE

               Estonia

               Dl Kalle TOOM

               Grecia

               Dl Konstantinos TSOUTSOPLIDIS

               Spania

               Dl Francisco Javier ALFAYA HURTADO

               Franța

               Dna Elisabeth ARNOLD

               Irlanda

               Dl Patrick HAYDEN

               Italia

               Dott. Filippo MAZZOTTI

               Cipru

               Dl George PAPAGEORGIOU

               Letonia

               Dl Jānis GAIGALS

               Lituania

               Dl Romualdas PUSVAŠKIS

               Luxemburg

               Dl Nic ALFF

               Ungaria

               Dna Ildikó MODLÁNÉ GÖRGÉNYI

               Malta

               Dl Paul A. ATTARD

               Țările de Jos

               Dr Peter van IJSSELMUIDEN

               Austria

               Dl Peter KREIML

               Polonia

               Dl Piotr BARTOSIAK

               Portugalia

               Dna Maria da Conceição AFONSO

               România

               Dna Gabriela CIOBANU

               Slovacia

               Dl Juraj VANTUCH

               Slovenia

               Dl Anton SIMONIČ

               Finlanda

               Dna Tarja RIIHIMÄKI

               Suedia

               Dna Carina LINDÉN

               Regatul Unit

               Dna Nicola SAMS

   II.   REPREZENTANȚII ORGANIZAȚIILOR LUCRĂTORILOR

               Belgia

               Dl Michel VAN UYTFANGHE

               Bulgaria

               Dna Svetla TONEVA

               Republica Cehă

               Dna Milada PELAJOVA

               Danemarca

               Dl Erik SCHMIDT

               Germania

               Dl Hermann NEHLS

               Estonia

               Dna Kaja TOOMSALU

               Grecia

               Dl Michalis KOUROUTOS

               Spania

               Dna Luz Blanca COSIO ALMEIDA

               Franța

               Dna Laurence MARTIN

               Irlanda

               Dl Peter RIGNEY

               Italia

               Dl Roberto PETTENELLO

               Cipru

               Dl Nicos NICOLAOU

               Letonia

               Dna Santa OZOLINA

               Lituania

               Dna Tatjana BABRAUSKIENE

               Luxemburg

               Dna Danièle NIELES

               Ungaria

               Dl Ferenc TÓTH

               Malta

               Dl William PORTELLI

               Țările de Jos

               Dl Bart BRUGGEMAN

               Austria

               Dl Alexander PRISCHL

               Polonia

               Dl Zygmunt CYBULSKI

               Portugalia

               Dl Augusto PRAÇA

               România

               Dl Gheorghe SIMION

               Slovenia

               Dl Marjan URBANČ

               Slovacia

               Dl Alexander KURTANSKÝ

               Finlanda

               Dl Petri LEMPINEN

               Suedia

               Dna Ulrika HEKTOR

               Regatul Unit

               Dl Leslie MANASSEH

   III.   REPREZENTANȚII PATRONATELOR

               Belgia

               Dl Jan DELFOSSE

               Bulgaria

               Dna Galia BOZHANOVA

               Republica Cehă

               Dl Pavel CHEJN

               Danemarca

               Dl Henrik BACH MORTENSEN

               Germania

               Dna Barbara DORN

               Estonia

               Dl Tarmo KRIIS

               Grecia

               Dl Evangelos BOUMIS

               Spania

               Dl Juan MENÉNDEZ

               Franța

               Dl Bernard FALCK

               Irlanda

               Dl Tony DONOHOE

               Italia

               Dl Claudio GENTILI

               Cipru

               Dl Michael PILIKOS

               Letonia

               Dna Ilona KIUKUCĀNE

               Lituania

               Dna Laura SIRVYDIENE

               Luxemburg

               Dl Paul KRIER

               Ungaria

               Dl Zoltán PETE

               Malta

               Dl Andrew W.J. MAMO

               Țările de Jos

               Dl J.W. van den BRAAK

               Austria

               Dl Gerhard RIEMER

               Polonia

               Dl Józef JACEK HORDEJUK

               Portugalia

               Dl José SANCHEZ RAMIREZ

               România

               Dl Ion HOHAN

               Slovacia

               Dl Daniel HRDINA

               Slovenia

               Dl Anze HIRSL

               Finlanda

               Dna Mirja HANNULA

               Suedia

               Dna Karin THAPPER

               Regatul Unit

               Dl Richard WAINER

      Adoptată la Bruxelles, 14 septembrie 2009.

            Pentru Consiliu

            Președintele

         C. MALSTRÖM

      (1)  JO L 39, 13.2.1975, p. 1.

      (2)  JO C 240, 5.10.2006, p. 1.


title: Decizia Consiliului din 8 martie 2012 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               22.3.2012

               RO

               Jurnalul Oficial al Uniunii Europene

               C 84/2

         DECIZIA CONSILIULUI
   din 8 martie 2012
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   2012/C 84/02
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidaturile prezentate de către guvernul francez,
   întrucât:

               (1)

               Prin decizia sa din 14 septembrie 2009 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2009 și 17 septembrie 2012.

               (2)

               S-a eliberat un loc în cadrul Consiliului de conducere al centrului, din categoria reprezentanților guvernelor, prin demisia dnei Elisabeth ARNOLD.

               (3)

               Membrul în cadrul Consiliului de conducere al centrului menționat anterior ar trebui numit pentru durata rămasă a mandatului, care expiră la 17 septembrie 2012,

         DECIDE:
   Articol unic
   Se numește în calitate de membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2012:

      REPREZENTANTUL GUVERNULUI:

               FRANȚA

               Dl Jean-Marc HUART

      Adoptată la Bruxelles, 8 martie 2012.

            Pentru Consiliu

            Președintele

         M. BØDSKOV

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.


title: Decizia (UE) 2015/1340 a Consiliului din 13 iulie 2015 privind încheierea, în numele Uniunii Europene, a Acordului dintre Uniunea Europeană și statele membre ale acesteia, pe de o parte, și Islanda, pe de altă parte cu privire la participarea Islandei la îndeplinirea în comun a angajamentelor Uniunii Europene, ale statelor membre ale acesteia și ale Islandei pentru cea de a doua perioadă de angajament din cadrul Protocolului de la Kyoto la Convenția-cadru a Organizației Națiunilor Unite asupra schimbărilor climatice

text:
               4.8.2015

               RO

               Jurnalul Oficial al Uniunii Europene

               L 207/15

         DECIZIA (UE) 2015/1340 A CONSILIULUI
   din 13 iulie 2015
   privind încheierea, în numele Uniunii Europene, a Acordului dintre Uniunea Europeană și statele membre ale acesteia, pe de o parte, și Islanda, pe de altă parte cu privire la participarea Islandei la îndeplinirea în comun a angajamentelor Uniunii Europene, ale statelor membre ale acesteia și ale Islandei pentru cea de a doua perioadă de angajament din cadrul Protocolului de la Kyoto la Convenția-cadru a Organizației Națiunilor Unite asupra schimbărilor climatice
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Protocolul de la Kyoto la Convenția-cadru a Organizației Națiunilor Unite asupra schimbărilor climatice („Protocolul de la Kyoto”) a intrat în vigoare la 16 februarie 2005 și conține angajamente cu caracter juridic obligatoriu privind reducerea emisiilor pentru prima perioadă de angajament, dintre 2008 și 2012, pentru părțile enumerate în anexa B. Uniunea a aprobat Protocolul de la Kyoto prin Decizia 2002/358/CE a Consiliului (2). Uniunea și statele sale membre au ratificat Protocolul de la Kyoto și au convenit să își îndeplinească în comun angajamentele asumate pentru prima perioadă de angajament. Islanda a ratificat Protocolul de la Kyoto la 23 mai 2002.

               (2)

               Cu ocazia reuniunii din 15 decembrie 2009, Consiliul a salutat cererea Islandei de a-și îndeplini angajamentele în cadrul unei a doua perioade de angajament în comun cu Uniunea și statele membre ale acesteia și a invitat Comisia să prezinte o recomandare de deschidere a negocierilor necesare cu privire la un acord cu Islanda care să fie conformă cu principiile și criteriile prevăzute în cadrul pachetului energie și schimbări climatice al Uniunii.

               (3)

               La Conferința privind schimbările climatice care a avut loc la Doha în decembrie 2012, toate părțile la Protocolul de la Kyoto au convenit asupra Amendamentului de la Doha prin care este stabilită o a doua perioadă de angajament a Protocolului de la Kyoto, care începe la 1 ianuarie 2013 și se încheie la 31 decembrie 2020. Prin Amendamentul de la Doha, în anexa B la Protocolul de la Kyoto se adaugă angajamente suplimentare obligatorii din punct de vedere juridic privind reducerea emisiilor de gaze cu efect de seră care revin părților enumerate în respectiva anex pentru cea de a doua perioadă de angajament, se modifică și se elaborează dispoziții suplimentare referitoare la punerea în aplicare a angajamentelor care le revin părților în cea de a doua perioadă de angajament.

               (4)

               Obiectivele pentru Uniune, statele membre ale acesteia și Islanda sunt înscrise în Amendamentul de la Doha printr-o notă de subsol în care se precizează că aceste obiective se bazează pe înțelegerea că vor fi îndeplinite în comun, în conformitate cu articolul 4 din Protocolul de la Kyoto. De asemenea, cu ocazia adoptării Amendamentului de la Doha, Uniunea, statele sale membre și Islanda au făcut o declarație comună la 8 decembrie 2012 în care își exprimă intenția de a-și îndeplini în comun angajamentele pentru cea de a doua perioadă de angajament. Asupra declarației s-a convenit la Doha, în timpul unei reuniuni ad-hoc a miniștrilor UE, și a fost aprobată de Consiliu la 17 decembrie 2012.

               (5)

               În acea declarație, Uniunea, statele membre și Islanda au precizat, de asemenea, în conformitate cu articolul 4 alineatul (1) din Protocolul de la Kyoto, care le permite părților să își îndeplinească în comun angajamentele asumate în temeiul articolului 3 din Protocolul de la Kyoto, că articolul 3 alineatul (7b) din Protocolul de la Kyoto va fi aplicat cantității comune atribuite în temeiul acordului privind îndeplinirea în comun a angajamentelor de către Uniune, statele membre ale acesteia, Croația și Islanda și că nu va fi aplicat în mod individual statelor membre, Croației sau Islandei.

               (6)

               La articolul 4 alineatul (1) din Protocolul de la Kyoto se prevede că părțile care încheie un acord de îndeplinire în comun a angajamentelor asumate în temeiul articolului 3 din Protocolul de la Kyoto au obligația de a stabili în acordul respectiv nivelul de emisii alocat fiecăreia dintre părțile la acordul respectiv. La articolul 4 alineatul (2) din Protocolul de la Kyoto se prevede că părțile la un acord de îndeplinire în comun a angajamentelor au obligația de a notifica secretariatului Protocolului de la Kyoto condițiile acordului respectiv la data depunerii instrumentelor lor de ratificare sau de aprobare.

               (7)

               Condițiile acordului de îndeplinire în comun de către Uniune, statele membre ale acesteia și Islanda a angajamentelor asumate în temeiul articolului 3 din Protocolul de la Kyoto sunt stabilite într-o anexă la Decizia (UE) 2015/1339 a Consiliului (3). Aceste condiții sunt prevăzute, de asemenea, în anexa 2 la Acordul dintre Uniunea Europeană și statele membre ale acesteia, pe de o parte, și Islanda, pe de altă parte, cu privire la participarea Islandei la îndeplinirea în comun a angajamentelor Uniunii Europene, ale statelor membre ale acesteia și ale Islandei pentru cea de a doua perioadă de angajament din cadrul Protocolului de la Kyoto la Convenția-cadru a Organizației Națiunilor Unite asupra schimbărilor climatice (denumit în continuare „acordul”).

               (8)

               Pentru a se asigura faptul că obligațiile Islandei în ceea ce privește îndeplinirea în comun a angajamentelor sunt prevăzute și aplicate în mod nediscriminatoriu, Islanda și statele membre fiind supuse acelorași condiții, nivelul emisiilor pentru Islanda a fost stabilit într-un mod care corespunde atât angajamentului cuantificat de reducere a emisiilor, înscris în coloana a treia din anexa B la Protocolul de la Kyoto, astfel cum a fost modificată prin Amendamentul de la Doha, cât și legislației Uniunii, inclusiv pachetului energie și schimbări climatice din 2009 și principiilor și criteriilor obiective pe care se bazează obiectivele din legislația respectivă.

               (9)

               Acordul a fost semnat la 1 aprilie 2015 în conformitate cu Decizia (UE) 2015/… a Consiliului (4).

               (10)

               Urmărind intrarea rapidă în vigoare a Amendamentului de la Doha, înainte de Conferința Organizației Națiunilor Unite privind schimbările climatice care va avea loc la Paris la sfârșitul anului 2015, ceea ce presupune adoptarea unui nou instrument cu caracter juridic obligatoriu pentru perioada de după 2020, și sublinierea angajamentului Uniunii, al statelor sale membre și al Islandei de a conferi în timp util forță juridică celei de a doua perioade de angajament, Uniunea, statele membre ale acesteia și Islanda ar trebui să depună eforturi astfel încât să ratifice, cel târziu în al treilea trimestru al anului 2015, atât Amendamentul de la Doha, cât și acordul.

               (11)

               Acordul ar trebui să fie aprobat în numele Uniunii,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul dintre Uniunea Europeană și statele membre ale acesteia, pe de o parte, și Islanda, pe de altă parte, cu privire la participarea Islandei la îndeplinirea în comun a angajamentelor de către Uniune, statele membre ale acesteia și Islanda pentru cea de a doua perioadă de angajament din cadrul Protocolului de la Kyoto la Convenția-cadru a Organizației Națiunilor Unite asupra schimbărilor climatice („acordul”).
   Textul acordului este atașat la prezenta decizie.
   Articolul 2
   Președintele Consiliului desemnează persoana sau persoanele împuternicită (împuternicite) să depună, în numele Uniunii, instrumentul de ratificare prevăzut la articolul 10 din acord la Secretarul General al Consiliului Uniunii Europene, pentru a exprima consimțământul Uniunii de a-și asuma obligații în temeiul acordului respectiv.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 13 iulie 2015.

            Pentru Consiliu

            Președintele

         F. ETGEN

      (1)  Aprobarea din 10 iunie 2015 (nepublicată încă în Jurnalul Oficial).

      (2)  Decizia 2002/358/CE a Consiliului din 25 aprilie 2002 privind aprobarea, în numele Comunității Europene, a Protocolului de la Kyoto la Convenția-cadru a Organizației Națiunilor Unite asupra schimbărilor climatice și îndeplinirea în comun a angajamentelor care decurg din acesta (JO L 130, 15.5.2002, p. 1).

      (3)  Decizia (UE) 2015/1339 a Consiliului, din 13 iulie 2015 privind adoptarea, în numele Uniunii Europene, a Amendamentului de la Doha la Protocolul de la Kyoto la Convenția-cadru a Organizației Națiunilor Unite asupra schimbărilor climatice și îndeplinirea în comun a angajamentelor care decurg din acesta (a se vedea pagina 1 din prezentul Jurnal Oficial).

      (4)  Decizia (UE) 2015/146 a Consiliului din 26 ianuarie 2015 privind semnarea, în numele Uniunii Europene, a Acordului dintre Uniunea Europeană și statele membre ale acesteia și Islanda cu privire la participarea Islandei la îndeplinirea în comun a angajamentelor Uniunii Europene, ale statelor membre ale acesteia și ale Islandei pentru cea de a doua perioadă de angajament din cadrul Protocolului de la Kyoto la Convenția-cadru a Națiunilor Unite asupra schimbărilor climatice (JO L 26, 31.1.2015, p. 1).


title: Decizia (PESC) 2016/1755 a Consiliului din 30 septembrie 2016 de modificare a Deciziei (PESC) 2015/1333 privind măsuri restrictive având în vedere situația din Libia

text:
               1.10.2016

               RO

               Jurnalul Oficial al Uniunii Europene

               L 268/85

         DECIZIA (PESC) 2016/1755 A CONSILIULUI
   din 30 septembrie 2016
   de modificare a Deciziei (PESC) 2015/1333 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 31 iulie 2015, Consiliul a adoptat Decizia (PESC) 2015/1333 (1).

               (2)

               La 31 martie 2016, Consiliul a adoptat Decizia (PESC) 2016/478 (2), prin care a adăugat trei persoane, pentru o perioadă de șase luni, la lista persoanelor care fac obiectul măsurilor restrictive, astfel cum figurează în anexele II și IV la Decizia (PESC) 2015/1333.

               (3)

               Având în vedere gravitatea situației, Consiliul a decis că măsurile restrictive ar trebui menținute pentru o perioadă suplimentară de șase luni și că expunerea de motive pentru trei persoane ar trebui modificată.

               (4)

               Prin urmare, Decizia (PESC) 2015/1333 ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia (PESC) 2015/1333 se modifică după cum urmează:

               1.

               la articolul 17, alineatele (3) și (4) se înlocuiesc cu următorul text:
               „(3)   Măsurile menționate la articolul 8 alineatul (2) se aplică în ceea ce privește rubricile 16, 17 și 18 din anexa II până la 2 aprilie 2017.
               (4)   Măsurile menționate la articolul 9 alineatul (2) se aplică în ceea ce privește rubricile 21, 22 și 23 din anexa IV până la 2 aprilie 2017.”;

               2.

               anexele II și IV la Decizia (PESC) 2015/1333 se modifică în conformitate cu anexa la prezenta decizie.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 30 septembrie 2016.

            Pentru Consiliu

            Președintele

         M. LAJČÁK

      (1)  Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (JO L 206, 1.8.2015, p. 34).

      (2)  Decizia (PESC) 2016/478 a Consiliului din 31 martie 2016 de modificare a Deciziei (PESC) 2015/1333 privind măsuri restrictive având în vedere situația din Libia (JO L 85, 1.4.2016, p. 48).

      ANEXĂ
      Rubricile aferente persoanelor enumerate mai jos, astfel cum figurează în anexele II și IV la Decizia (PESC) 2015/1333, se înlocuiesc cu următoarele rubrici:

                        „ANEXA II

                           LISTA PERSOANELOR ȘI ENTITĂȚILOR MENȚIONATE LA ARTICOLUL 8 ALINEATUL (2)

                        A.   Persoane

                                    Nume

                                    Informații de identificare

                                    Motive

                                    Data includerii în listă

                                    16.

                                    SALEH ISSA GWAIDER, Agila

                                    Data nașterii 1 iunie 1942
                                    Locul nașterii: Elgubba, Libia.
                                    Pașaport: D001001 (Libia), eliberat la 22 ianuarie 2015

                                    Agila Saleh este președintele Camerei Reprezentanților din Libia de la 5 august 2014.
                                    La 17 decembrie 2015, Saleh și-a exprimat opoziția față de Acordul politic libian, semnat la 17 decembrie 2015.
                                    În calitatea de președinte al Consiliului deputaților, Saleh a obstrucționat și a subminat tranziția politică din Libia, inclusiv refuzând de mai multe ori să organizeze votul cu privire la guvernul de uniune națională.
                                    La 23 august 2016, Saleh a adresat o scrisoare Secretarului General al Organizației Națiunilor Unite în care a criticat sprijinul ONU pentru guvernul de uniune națională, pe care l-a descris ca fiind impunerea «unui grup de persoane asupra poporului libian (…), cu încălcarea Constituției și a Cartei Organizației Națiunilor Unite». El a criticat adoptarea Rezoluției 2259(2015) a Consiliului de Securitate al Organizației Națiunilor Unite, care a aprobat acordul de la Skhirat, și a amenințat să aducă atât Organizația Națiunilor Unite, pe care o consideră responsabilă de sprijinirea «necondiționată și nejustificată» a unui Consiliu prezidențial incomplet, cât și Secretarul General al ONU, în fața Curții Penale Internaționale pentru încălcarea Cartei ONU, a Constituției libiene și a suveranității Libiei. Aceste declarații subminează sprijinul pentru mediere oferit de ONU și de Misiunea de sprijin a ONU în Libia (UNSMIL), astfel cum este exprimat în toate rezoluțiile relevante ale Consiliului de Securitate al ONU, în special în Rezoluția 2259(2015).
                                    La 6 septembrie 2016, Saleh a efectuat o vizită oficială în Niger împreună cu Abdullah al-Thani, «prim-ministru» al guvernului nerecunoscut de la Tobruk, deși Rezoluția 2259(2015) solicită încetarea sprijinului pentru și a contactelor oficiale cu instituții paralele care pretind că reprezintă autoritatea legitimă, dar nu sunt părți la acord.

                                    1.4.2016

                                    17.

                                    GHWELL, Khalifa

                                       alias AL GHWEIL, Khalifa
                                    AL-GHAWAIL, Khalifa

                                    Data nașterii 1 ianuarie 1956
                                    Locul nașterii: Misrath, Libia
                                    Naționalitate: libiană
                                    Pașaport: A005465 (Libia), eliberat la 12 aprilie 2015, expiră la 11 aprilie 2017

                                    Khalifa Ghwell a fost așa-numitul «prim-ministru și ministru al apărării» al Congresului Național General (CNG) (cunoscut și sub denumirea de «guvernul salvării naționale»), nerecunoscut la nivel internațional, fiind, astfel, responsabil de activitățile acestuia.
                                    La 7 iulie 2015, Khalifa Ghwell și-a manifestat sprijinul pentru Frontul Statornicia (Alsomood), o nouă forță militară formată din șapte brigăzi, care urmărește să împiedice formarea unui guvern de uniune la Tripoli, prin participarea la ceremonia de semnare pentru inaugurarea forței, alături de «președintele» Congresului Național General, Nuri Abu Sahmain.
                                    Ca «prim-ministru» al Congresului Național General, Ghwell a jucat un rol central în obstrucționarea instituirii guvernului de uniune națională, instituit în temeiul Acordului politic libian.
                                    La 15 ianuarie 2016, în calitatea sa de «prim-ministru și ministru al apărării» al Congresului Național General de la Tripoli, Ghwell a dispus arestarea tuturor membrilor noii echipe de securitate, numiți de prim-ministrul desemnat al guvernului de uniune națională, care au venit la Tripoli.
                                    La 31 august 2016, acesta a ordonat «prim-ministrului» și «ministrului apărării» ai «guvernului salvării naționale» să se întoarcă la posturile lor după ce Camera Reprezentanților a respins guvernul de uniune națională.

                                    1.4.2016

                                    18.

                                    ABU SAHMAIN, Nuri

                                       alias BOSAMIN, Nori
                                    BO SAMIN, Nuri

                                    Data nașterii 16.5.1956
                                    Zouara/Zuwara, Libia

                                    Nuri Abu Sahmain a fost așa-numitul «președinte» al Congresului Național General (CNG) (cunoscut și sub denumirea de «guvernul salvării naționale»), nerecunoscut la nivel internațional, fiind, astfel, responsabil de activitățile acestuia.
                                    Ca «președinte» al Congresului Național General, Nuri Abu Sahmain a avut o contribuție centrală la acțiunile de obstrucționare și de opoziție față de Acordul politic libian și instituirea guvernului de uniune națională.
                                    La 15 decembrie 2015, Sahmain a solicitat amânarea Acordului politic libian, programat să fie convenit în cadrul unei reuniuni la 17 decembrie.
                                    La 16 decembrie 2015, Sahmain a emis o declarație în care se afirmă că Congresul Național General nu permite niciunuia dintre membrii săi să participe la reuniune sau să semneze Acordul politic libian.
                                    La 1 ianuarie 2016, Sahmain a respins Acordul politic libian în discuțiile cu reprezentantul special al ONU.

                                    1.4.2016”.

                        „ANEXA IV

                           LISTA PERSOANELOR ȘI ENTITĂȚILOR MENȚIONATE LA ARTICOLUL 9 ALINEATUL (2)

                        A.   Persoane

                                    Nume

                                    Informații de identificare

                                    Motive

                                    Data includerii în listă

                                    21.

                                    SALEH ISSA GWAIDER, Agila

                                    Data nașterii 1 iunie 1942
                                    Locul nașterii: Elgubba, Libia
                                    Pașaport: D001001 (Libia), eliberat la 22 ianuarie 2015

                                    Agila Saleh este președintele Camerei Reprezentanților din Libia de la 5 august 2014.
                                    La 17 decembrie 2015, Saleh și-a exprimat opoziția față de Acordul politic libian, semnat la 17 decembrie 2015.
                                    În calitatea de președinte al Consiliului deputaților, Saleh a obstrucționat și a subminat tranziția politică din Libia, inclusiv refuzând de mai multe ori să organizeze votul cu privire la guvernul de uniune națională.
                                    La 23 august 2016, Saleh a adresat o scrisoare Secretarului General al Organizației Națiunilor Unite în care a criticat sprijinul ONU pentru guvernul de uniune națională, pe care l-a descris ca fiind impunerea «unui grup de persoane asupra poporului libian (…), cu încălcarea Constituției și a Cartei Organizației Națiunilor Unite». El a criticat adoptarea Rezoluției 2259(2015) a Consiliului de Securitate al Organizației Națiunilor Unite, care a aprobat acordul de la Skhirat, și a amenințat să aducă atât Organizația Națiunilor Unite, pe care o consideră responsabilă de sprijinirea «necondiționată și nejustificată» a unui Consiliu prezidențial incomplet, cât și Secretarul General al ONU, în fața Curții Penale Internaționale pentru încălcarea Cartei ONU, a Constituției libiene și a suveranității Libiei. Aceste declarații subminează sprijinul pentru mediere oferit de ONU și de Misiunea de sprijin a ONU în Libia (UNSMIL), astfel cum este exprimat în toate rezoluțiile relevante ale Consiliului de Securitate al ONU, în special în Rezoluția 2259(2015).
                                    La 6 septembrie 2016, Saleh a efectuat o vizită oficială în Niger împreună cu Abdullah al-Thani, «prim-ministru» al guvernului nerecunoscut de la Tobruk, deși Rezoluția 2259(2015) solicită încetarea sprijinului pentru și a contactelor oficiale cu instituții paralele care pretind că reprezintă autoritatea legitimă, dar nu sunt părți la acord.

                                    1.4.2016

                                    22.

                                    GHWELL, Khalifa

                                       alias AL GHWEIL, Khalifa
                                    AL-GHAWAIL, Khalifa

                                    Data nașterii 1 ianuarie 1956
                                    Locul nașterii: Misrath, Libia
                                    Naționalitate: libiană
                                    Pașaport: A005465 (Libia), eliberat la 12 aprilie 2015, expiră la 11 aprilie 2017

                                    Khalifa Ghwell a fost așa-numitul «prim-ministru și ministru al apărării» al Congresului Național General (CNG) (cunoscut și sub denumirea de «guvernul salvării naționale»), nerecunoscut la nivel internațional, fiind, astfel, responsabil de activitățile acestuia.
                                    La 7 iulie 2015, Khalifa Ghwell și-a manifestat sprijinul pentru Frontul Statornicia (Alsomood), o nouă forță militară formată din șapte brigăzi, care urmărește să împiedice formarea unui guvern de uniune la Tripoli, prin participarea la ceremonia de semnare pentru inaugurarea forței, alături de «președintele» Congresului Național General, Nuri Abu Sahmain.
                                    Ca «prim-ministru» al Congresului Național General, Ghwell a jucat un rol central în obstrucționarea instituirii guvernului de uniune națională, instituit în temeiul Acordului politic libian.
                                    La 15 ianuarie 2016, în calitatea sa de «prim-ministru și ministru al apărării» al Congresului Național General de la Tripoli, Ghwell a dispus arestarea tuturor membrilor noii echipe de securitate, numiți de prim-ministrul desemnat al guvernului de uniune națională, care au venit la Tripoli.
                                    La 31 august 2016, acesta a ordonat «prim-ministrului» și «ministrului apărării» ai «guvernului salvării naționale» să se întoarcă la posturile lor după ce Camera Reprezentanților a respins guvernul de uniune națională.

                                    1.4.2016

                                    23.

                                    ABU SAHMAIN, Nuri

                                       alias BOSAMIN, Nori
                                    BO SAMIN, Nuri

                                    Data nașterii 16.5.1956
                                    Zouara/Zuwara, Libia

                                    Nuri Abu Sahmain a fost așa-numitul «președinte» al Congresului Național General (CNG) (cunoscut și sub denumirea de «guvernul salvării naționale»), nerecunoscut la nivel internațional, fiind, astfel, responsabil de activitățile acestuia.
                                    Ca «președinte» al Congresului Național General, Nuri Abu Sahmain a avut o contribuție centrală la acțiunile de obstrucționare și de opoziție față de Acordul politic libian și instituirea guvernului de uniune națională.
                                    La 15 decembrie 2015, Sahmain a solicitat amânarea Acordului politic libian, programat să fie convenit în cadrul unei reuniuni la 17 decembrie.
                                    La 16 decembrie 2015, Sahmain a emis o declarație în care se afirmă că Congresul Național General nu permite niciunuia dintre membrii săi să participe la reuniune sau să semneze Acordul politic libian.
                                    La 1 ianuarie 2016, Sahmain a respins Acordul politic libian în discuțiile cu reprezentantul special al ONU.

                                    1.4.2016”.


title: Decizia (UE) 2016/1542 a Parlamentului European din 28 aprilie 2016 privind închiderea conturilor Agenției Europene pentru Siguranță Maritimă pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/300

         DECIZIA (UE) 2016/1542 A PARLAMENTULUI EUROPEAN
   din 28 aprilie 2016
   privind închiderea conturilor Agenției Europene pentru Siguranță Maritimă pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Siguranță Maritimă pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției Europene pentru Siguranță Maritimă pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0072/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1406/2002 al Parlamentului European și al Consiliului din 27 iunie 2002 de instituire a unei Agenții Europene pentru Siguranță Maritimă (4), în special articolul 19,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A8-0102/2016),

               1.

               ia act de conturile anuale finale ale Agenției Europene pentru Siguranță Maritimă care sunt prezentate în anexa la raportul Curții de Conturi;

               2.

               aprobă închiderea conturilor Agenției Europene pentru Siguranță Maritimă pentru exercițiul financiar 2014;

               3.

               încredințează președintelui sarcina de a transmite prezenta decizie directorului executiv al Agenției Europene pentru Siguranță Maritimă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 216.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 208, 5.8.2002, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Comisiei din 14 februarie 2006 de revizuire a limitelor prevăzute la articolul 157 litera (b) și la articolul 158 alineatul (1) literele (a) și (c) din Regulamentul (CE, Euratom) nr. 2342/2002 de stabilire a normelor de aplicare a regulamentului financiar

text:
Anunţ juridic important

|

32006D0103

Official Journal L 046 , 16/02/2006 P. 0052 - 0052

		20060214Decizia Comisieidin 14 februarie 2006de revizuire a limitelor prevăzute la articolul 157 litera (b) și la articolul 158 alineatul (1) literele (a) și (c) din Regulamentul (CE, Euratom) nr. 2342/2002 de stabilire a normelor de aplicare a regulamentului financiar(2006/103/CE)COMISIA COMUNITĂȚILOR EUROPENE,având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene [1] și, în special, articolul 271 al acestuia,întrucât:(1) Articolul 271 alineatul (2) prevede că limitele aplicabile contractelor de achiziții publice se revizuiesc la fiecare doi ani în temeiul prevederilor directivei privind coordonarea procedurilor de achiziții publice.(2) Echivalentul în euro al limitelor stabilite de Directiva 2004/18/CE a Parlamentului European și a Consiliului [2] se aplică de la 1 ianuarie 2006,DECIDE:Articolul 1Echivalentul în euro al limitelor aplicabile contractelor de achiziții publice se actualizează cu efect de la 1 ianuarie 2006, după cum urmează:Actualizare la doi ani | Prag la 1.1.2004 | Prag la 5.8.2005 | Prag la 1.1.2006 |Articolul 157 litera (b) | 5923624 EUR | 5923000 EUR | 5278000 EUR |Articolul 158 alineatul (1) litera (a) | 154014 EUR | 154000 EUR | 137000 EUR |Articolul 158 alineatul (1) litera (c) | 5923624 EUR | 5923000 EUR | 5278000 EUR |Articolul 2Prezenta decizie intră în vigoare la data publicării în Jurnalul Oficial al Uniunii Europene. Aceasta este notificată celorlalte instituții și organisme de către contabilul șef al Comisiei.Adoptată la Bruxelles, 14 februarie 2006.Pentru ComisieDalia GrybauskaitėMembru al Comisiei[1] JO L 357, 31.12.2002, p. 1. Regulament astfel cum a fost modificat prin Regulamentul (CE, Euratom) nr. 1261/2005 (JO L 201, 2.8.2005, p. 3).[2] JO L 134, 30.4.2004, p. 114. Directivă astfel cum a fost modificată ultima dată prin Regulamentul (CE, Euratom) nr. 2083/2005 al Comisiei (JO L 333, 20.12.2005, p. 28).--------------------------------------------------


title: 2012/456/PESC: Decizia EUPOL Afganistan/1/2012 a Comitetului politic și de securitate din 10 iulie 2012 privind numirea șefului Misiunii de Poliție a Uniunii Europene în Afganistan (EUPOL Afganistan)

text:
               3.8.2012

               RO

               Jurnalul Oficial al Uniunii Europene

               L 208/17

         DECIZIA EUPOL AFGANISTAN/1/2012 A COMITETULUI POLITIC ȘI DE SECURITATE
   din 10 iulie 2012
   privind numirea șefului Misiunii de Poliție a Uniunii Europene în Afganistan (EUPOL Afganistan)
   (2012/456/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2010/279/PESC a Consiliului din 18 mai 2010 privind Misiunea de Poliție a Uniunii Europene în Afganistan (EUPOL Afganistan) (1), în special articolul 10 alineatul (1),
   întrucât:

               (1)

               În temeiul articolului 10 alineatul (1) din Decizia 2010/279/PESC, Consiliul a autorizat Comitetul politic și de securitate, în conformitate cu articolul 38 din tratat, să adopte deciziile corespunzătoare în scopul controlului politic și conducerii strategice a misiunii EUPOL AFGANISTAN, inclusiv decizia de numire a unui șef al misiunii.

               (2)

               Înaltul Reprezentant al Uniunii pentru afaceri externe și politica de securitate a propus numirea dlui Karl Åke ROGHE ca șef al misiunii începând cu 1 august 2012,

         ADOPTĂ PREZENTA DECIZIE:
   Articolul 1
   Dl Karl Åke ROGHE este numit șef al Misiunii de Poliție a Uniunii Europene în Afganistan începând cu data de 1 august 2012 până la 31 mai 2013.
   Articolul 2
   Prezenta decizie intră în vigoare la data adoptării.

      Adoptată la Bruxelles, 10 iulie 2012.

            Pentru Comitetul politic și de securitate

            Președintele

         O. SKOOG

      (1)  JO L 123, 19.5.2010, p. 4.


title: Decizia (UE) 2015/1892 a Consiliului din 18 februarie 2014 privind aprobarea încheierii de către Comisia Europeană, în numele Comunității Europene a Energiei Atomice, a unui protocol la Acordul de stabilizare și de asociere între Comunitățile Europene și statele membre ale acestora, pe de o parte, și fosta Republică iugoslavă a Macedoniei, pe de altă parte, pentru a se ține seama de aderarea Republicii Croația la Uniunea Europeană

text:
               23.10.2015

               RO

               Jurnalul Oficial al Uniunii Europene

               L 279/3

         DECIZIA (UE) 2015/1892 A CONSILIULUI
   din 18 februarie 2014
   privind aprobarea încheierii de către Comisia Europeană, în numele Comunității Europene a Energiei Atomice, a unui protocol la Acordul de stabilizare și de asociere între Comunitățile Europene și statele membre ale acestora, pe de o parte, și fosta Republică iugoslavă a Macedoniei, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere recomandarea Comisiei Europene,
   întrucât:

               (1)

               La 24 septembrie 2012, Consiliul a autorizat Comisia să inițieze negocieri cu fosta Republică iugoslavă a Macedoniei, în vederea încheierii unui protocol la Acordul de stabilizare și de asociere între Comunitățile Europene și statele membre ale acestora, pe de o parte, și fosta Republică iugoslavă a Macedoniei, pe de altă parte, pentru a se ține seama de aderarea Republicii Croația la Uniunea Europeană (denumit în continuare „protocolul”).

               (2)

               Aceste negocieri au fost încheiate cu succes și protocolul a fost aprobat de guvernul fostei Republici iugoslave a Macedoniei printr-un schimb de scrisori la 25 octombrie 2013.

               (3)

               Încheierea, de către Comisie, a protocolului ar trebui să fie aprobată în ceea ce privește chestiunile care intră în competența Comunității Europene a Energiei Atomice.

               (4)

               Semnarea și încheierea protocolului fac obiectul unei proceduri separate în ceea ce privește chestiunile care se încadrează în domeniul de competență al Uniunii și al statelor membre ale acesteia,

         ADOPTĂ PREZENTA DECIZIE:
   Articolul 1
   Se aprobă încheierea de către Comisia Europeană, în numele Comunității Europene a Energiei Atomice, a Protocolului la Acordul de stabilizare și de asociere între Comunitățile Europene și statele membre ale acestora, pe de o parte, și fosta Republică iugoslavă a Macedoniei, pe de altă parte, pentru a se ține seama de aderarea Republicii Croația la Uniunea Europeană.
   Textul protocolului se atașează la decizia privind semnarea acestuia.
   Articolul 2
   Prezenta decizie intră în vigoare la data adoptării.

      Adoptată la Bruxelles, 18 februarie 2014.

            Pentru Consiliu

            Președintele

         I. STOURNARAS


title: Decizia (PESC) 2016/940 a Comitetului politic și de securitate din 9 iunie 2016 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2016/395 (ATALANTA/3/2016)

text:
               14.6.2016

               RO

               Jurnalul Oficial al Uniunii Europene

               L 155/27

         DECIZIA (PESC) 2016/940 A COMITETULUI POLITIC ȘI DE SECURITATE
   din 9 iunie 2016
   privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2016/395 (ATALANTA/3/2016)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6,
   întrucât:

               (1)

               În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte deciziile relevante privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumit în continuare „comandantul forței UE”).

               (2)

               La 15 martie 2016, COPS a adoptat Decizia (PESC) 2016/395 (2) de numire a contraamiralului de flotilă Jan C. KAACK în calitate de comandant al forței UE.

               (3)

               Comandantul operației UE a recomandat numirea contraamiralului de flotilă René LUYCKX în calitatea de nou comandant al forței UE, ca succesor al contraamiralului de flotilă Jan C. KAACK, începând cu 6 august 2016.

               (4)

               La 18 mai 2016, Comitetul militar al Uniunii Europene a sprijinit respectiva recomandare.

               (5)

               Prin urmare, Decizia (PESC) 2016/395 ar trebui abrogată.

               (6)

               În conformitate cu articolul 5 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   Contraamiralul de flotilă René LUYCKX este numit comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) începând cu 6 august 2016.
   Articolul 2
   Decizia (PESC) 2016/395 se abrogă.
   Articolul 3
   Prezenta decizie intră în vigoare la 6 august 2016.

      Adoptată la Bruxelles, 9 iunie 2016.

            Pentru Comitetul politic și de securitate

            Președintele

         W. STEVENS

      (1)  JO L 301, 12.11.2008, p. 33.

      (2)  Decizia (PESC) 2016/395 a Comitetului politic și de securitate din 15 martie 2016 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2015/1823 (ATALANTA/1/2016) (JO L 73, 18.3.2016, p. 97).


title: 2014/651/UE: Decizia Consiliului din 8 septembrie 2014 de numire a unui membru francez în cadrul Comitetului Economic și Social European

text:
               9.9.2014

               RO

               Jurnalul Oficial al Uniunii Europene

               L 268/9

         DECIZIA CONSILIULUI
   din 8 septembrie 2014
   de numire a unui membru francez în cadrul Comitetului Economic și Social European

      (2014/651/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului francez,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Julien VALENTIN,

         ADOPTĂ PREZENTA DECIZIE:
   Articolul 1
   Domnul Julien MARRE se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 8 septembrie 2014.

            Pentru Consiliu

            Președintele

         S. GOZI

      (1)  JO L 251, 25.9.2010, p. 8.


title: Decizia (PESC) 2016/280 a Consiliului din 25 februarie 2016 de modificare a Deciziei 2012/642/PESC privind măsuri restrictive împotriva Belarus

text:
               27.2.2016

               RO

               Jurnalul Oficial al Uniunii Europene

               L 52/30

         DECIZIA (PESC) 2016/280 A CONSILIULUI
   din 25 februarie 2016
   de modificare a Deciziei 2012/642/PESC privind măsuri restrictive împotriva Belarus
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 octombrie 2012, Consiliul a adoptat Decizia 2012/642/PESC (1).

               (2)

               Pe baza unei reexaminări a Deciziei 2012/642/PESC, aplicarea măsurilor restrictive împotriva Belarusului ar trebui prelungită până la 28 februarie 2017.

               (3)

               Aplicarea interdicției de călătorie și a măsurilor de înghețare a activelor ar trebui menținută cu privire la patru persoane din lista care figurează în anexa I la Decizia 2012/642/PESC.

               (4)

               Prin urmare, Decizia 2012/642/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2012/642/PESC se modifică după cum urmează:

               1.

               În cuprinsul deciziei, termenul „anexa I” se înlocuiește cu termenul „anexa”.

               2.

               La articolul 6, alineatul (1) se înlocuiește cu următorul text:
               „(1)   Consiliul, hotărând la propunerea unui stat membru sau a Înaltului Reprezentant al Uniunii pentru afaceri externe și politica de securitate, adoptă modificările listei din anexă, necesare având în vedere evoluțiile politice din Belarus.”

               3.

               Articolul 8 se înlocuiește cu următorul text:
               „Articolul 8
               (1)   Prezenta decizie se aplică până la 28 februarie 2017.
               (2)   Prezenta decizie este reexaminată permanent și este reînnoită sau modificată, după caz, în situația în care Consiliul apreciază că obiectivele acesteia nu au fost atinse.”

               4.

               Anexa I se înlocuiește cu textul conținut în anexa la prezenta decizie.

               5.

               Anexa II se elimină.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 25 februarie 2016.

            Pentru Consiliu

            Președintele

         K.H.D.M. DIJKHOFF

      (1)  Decizia 2012/642/PESC a Consiliului din 15 octombrie 2012 privind măsuri restrictive împotriva Belarus (JO L 285, 17.10.2012, p. 1).

      ANEXĂ

            „ANEXĂ
            Persoanele menționate la articolul 3 alineatul (1) și la articolul 4 alineatul (1)

                        Nume
                        Transcriere din ortografia belarusă
                        Transcriere din ortografia rusă

                        Nume
                        (ortografia belarusă)

                        Nume
                        (ortografia rusă)

                        Informații de identificare

                        Motivele înscrierii pe liste

                        1.

                        Navumau, Uladzimir Uladzimiravich
                        Naumov, Vladimir Vladimirovich

                        НАВУМАЎ, Уладзiмiр Уладзiмiравiч

                        НАУМОВ, Владимир Владимирович

                        Data nașterii: 7.2.1956
                        Locul nașterii: Smolensk (Rusia)

                        Nu a cercetat cazurile disparițiilor neelucidate ale lui Yuri Zakharenko, Viktor Gonchar, Anatoly Krasovski și Dmitri Zavadski în Belarus în perioada 1999-2000. Fost ministru al internelor și, de asemenea, fost șef al serviciului de securitate al președintelui. În calitate de ministru al internelor, poartă răspunderea pentru represiunea demonstrațiilor pașnice până la pensionarea sa la 6 aprilie 2009 pe motive de sănătate. A primit de la administrația prezidențială o reședință în cartierul nomenclaturii, Drozdy, din Minsk. În octombrie 2014, președintele Lukașenko i-a acordat Ordinul «Pentru merit» clasa a III-a.

                        2.

                        Paulichenka, Dzmitry Valerievich
                        Pavlichenko, Dmitri Valerievich (Pavlichenko, Dmitriy Valeriyevich)

                        ПАЎЛIЧЭНКА, Дзмiтрый Валер'евiч

                        ПАВЛИЧЕНКО, Дмитрий Валериевич

                        Data nașterii: 1966
                        Locul nașterii: Vitebsk

                                    Adresa: Белорусская ассоциация ветеранов спецподразделений войск МВД «Честь»

                                    220028, Минск Маяковского, 111

                        Persoană-cheie în disparițiile neelucidate ale lui Yuri Zakharenko, Viktor Gonchar, Anatoly Krasovski și Dmitri Zavadski în Belarus în perioada 1999-2000. Fost șef al Grupului special de intervenție al Ministerului de Interne (SOBR).
                        Om de afaceri, șef al Asociației «Onoare» din cadrul Ministerului de Interne, asociația veteranilor din forțele speciale ale Ministerului de Interne.

                        3.

                        Sheiman, Viktar Uladzimiravich (Sheyman, Viktar Uladzimiravich)
                        Sheiman, Viktor Vladimirovich (Sheyman, Viktor Vladimirovich)

                        ШЭЙМАН, Biктap Уладзiмiравiч

                        ШЕЙМАН, Виктор Владимирович

                        Data nașterii: 26.5.1958,
                        Locul nașterii: regiunea Hrodna
                        Adresa:

                                    Управлениe

                                    Делами Президентаул

                                    ул. К.Маркса, 38

                                    220016, г. Минск

                        Șeful Departamentului de management al administrației prezidențiale. Poartă răspunderea pentru disparițiile neelucidate ale lui Yuri Zakharenko, Viktor Gonchar, Anatoly Krasovski și Dmitri Zavadski în Belarus în perioada 1999-2000. Fost secretar al Consiliului securității. Sheiman este în continuare asistent/consilier special al președintelui.

                        4.

                        Sivakau, Iury Leanidavich (Sivakau, Yury Leanidavich)
                        Sivakov, Iury (Yurij, Yuri) Leonidovich

                        СIВАКАЎ, Юрый Леанiдавiч

                        СИВАКОВ, Юрий Леонидович

                        Data nașterii: 5.8.1946
                        Locul nașterii: Onory, regiunea Sakhalin
                        Adresa:

                                    Белорусская ассоциация ветеранов спецподразделений войск МВД «Честь»

                                    220028, Минск Маяковского, 111

                        A orchestrat disparițiile neelucidate ale lui Yuri Zakharenko, Viktor Gonchar, Anatoly Krasovski și Dmitri Zavadski în Belarus în perioada 1999-2000. Fost ministru al turismului și sportului, fost ministru al internelor și fost șef adjunct al administrației prezidențiale.”


title: 2011/865/UE: Decizia Consiliului din 19 decembrie 2011 privind numirea unui membru în cadrul Comitetului Științific și Tehnic al Euratom

text:
               22.12.2011

               RO

               Jurnalul Oficial al Uniunii Europene

               L 341/53

         DECIZIA CONSILIULUI
   din 19 decembrie 2011
   privind numirea unui membru în cadrul Comitetului Științific și Tehnic al Euratom
   (2011/865/UE)
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 134,
   având în vedere avizul Comisiei Europene,
   întrucât:

               (1)

               Prin decizia sa din 22 ianuarie 2008 (1), Consiliul a numit membrii Comitetului Științific și Tehnic („comitetul”) pentru perioada 22 ianuarie 2008-22 ianuarie 2013.

               (2)

               Un post în cadrul comitetului a devenit vacant ca urmare a decesului dlui Juan Antonio RUBIO RODRÍGUEZ. Prin urmare, se impune numirea unui nou membru,

         ADOPTĂ PREZENTA DECIZIE:
   Articolul 1
   Dl Cayetano LÓPEZ este numit membru în cadrul Comitetului Științific și Tehnic în locul dlui Juan Antonio RUBIO RODRÍGUEZ, pentru durata rămasă a mandatului, respectiv până la 22 ianuarie 2013.
   Articolul 2
   Prezenta decizie intră în vigoare la data adoptării.

      Adoptată la Bruxelles, 19 decembrie 2011.

            Pentru Consiliu

            Președintele

         M. KOROLEC

      (1)  JO C 21, 26.1.2008, p. 2.


title: Decizia Comisiei din 3 noiembrie 2015 de stabilire a poziției care urmează să fie adoptată în numele Comunității Europene a Energiei Atomice în cadrul Consiliului de stabilizare și de asociere instituit prin Acordul de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, cu privire la o decizie a Consiliului de stabilizare și de asociere de adoptare a regulamentului său de procedură

text:
               19.11.2015

               RO

               Jurnalul Oficial al Uniunii Europene

               C 385/3

         DECIZIA COMISIEI
   din 3 noiembrie 2015
   de stabilire a poziției care urmează să fie adoptată în numele Comunității Europene a Energiei Atomice în cadrul Consiliului de stabilizare și de asociere instituit prin Acordul de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, cu privire la o decizie a Consiliului de stabilizare și de asociere de adoptare a regulamentului său de procedură
   (2015/C 385/03)
   COMISIA EUROPEANĂ,
   având în vedere Tratatul de instituire a Comunității Europene a Energiei Atomice, în special articolul 101 alineatul (3),
   întrucât:

               (1)

               Articolul 115 din Acordul de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte („acordul”) instituie un Consiliu de stabilizare și de asociere.

               (2)

               În conformitate cu articolul 116 din acord, Consiliul de stabilizare și de asociere urmează să își stabilească regulamentul de procedură.

               (3)

               În conformitate cu articolul 118 din acord, Consiliul de stabilizare și de asociere urmează să fie asistat de un Comitet de stabilizare și de asociere („comitetul”).

               (4)

               De asemenea, în conformitate cu articolul 118 din acord, Consiliul de stabilizare și de asociere trebuie să stabilească, în cadrul regulamentului său de procedură, atribuțiile comitetului, precum și faptul că respectivul Consiliu de stabilizare și de asociere poate delega comitetului oricare dintre atribuțiile sale.

               (5)

               În conformitate cu articolul 120 din acord, Consiliul de stabilizare și de asociere poate decide instituirea altor comitete sau organisme speciale care îl pot sprijini în exercitarea atribuțiilor sale. La acest articol se prevede, de asemenea, faptul că respectivul Consiliu de stabilizare și de asociere trebuie să stabilească, în cadrul regulamentului său de procedură, componența și atribuțiile acestor comitete și organisme și modul de funcționare al acestora,

         DECIDE:
   Articol unic
   Poziția care urmează să fie adoptată, în numele Comunității Europene a Energiei Atomice, în cadrul Consiliului de stabilizare și de asociere instituit prin articolul 115 din acord, precum și cu privire la o decizie a Consiliului de stabilizare și de asociere de adoptare a regulamentului său de procedură, se bazează pe proiectul de decizie a Consiliului de stabilizare și de asociere, anexat la Decizia (UE) 2015/1900 a Consiliului din 5 octombrie 2015 de stabilire a poziției care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, cu privire la o decizie a Consiliului de stabilizare și de asociere de adoptare a regulamentului său de procedură (1), anexat prezentei decizii.
   Pot fi acceptate modificări minore ale acestui proiect de decizie fără a fi necesară o altă decizie a Comisiei.

      Adoptată la Bruxelles, 3 noiembrie 2015.

            Pentru Comisie

         Johannes HAHN

            Membru al Comisiei

      (1)  JO L 277, 22.10.2015, p. 17.

      DECIZIA NR. 1 A CONSILIULUI DE STABILIZARE ȘI DE ASOCIERE UE-BOSNIA ȘI HERȚEGOVINA
      din [date]
      de adoptare a regulamentului său de procedură
      CONSILIUL DE STABILIZARE ȘI DE ASOCIERE,
      având în vedere Acordul de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte („acordul”), în special articolele 115, 116, 118 și 120,
      întrucât acordul a intrat în vigoare la 1 iunie 2015,
      ADOPTĂ PREZENTA DECIZIE:
      Articolul 1
      Președinția
      Părțile dețin președinția Consiliului de asociere, alternativ, pentru o perioadă de 12 luni. Prima perioadă începe la data primei reuniuni a Consiliului de stabilizare și de asociere și se încheie la data de 31 decembrie a aceluiași an.
      Articolul 2
      Reuniuni
      Consiliul de stabilizare și de asociere se reunește la nivel ministerial o dată pe an. În cazul în care părțile sunt de acord, se pot ține sesiuni extraordinare ale Consiliului de stabilizare și de asociere, la cererea uneia dintre părți. Cu excepția cazului în care părțile convin altfel, fiecare sesiune a Consiliului de stabilizare și de asociere se desfășoară în locul în care se desfășoară în mod obișnuit reuniunile Consiliului Uniunii Europene, la o dată convenită de ambele părți. Reuniunile Consiliului de stabilizare și de asociere se convoacă, de comun acord, de către secretarii Consiliului de stabilizare și de asociere, în acord cu președintele.
      Articolul 3
      Reprezentarea
      Membrii Consiliului de stabilizare și de asociere care nu pot participa la o ședință pot fi reprezentați. În cazul în care un membru dorește să fie reprezentat, acesta trebuie să notifice președintelui numele reprezentantului său înainte de reuniunea la care urmează să fie reprezentat. Reprezentantul unui membru al Consiliului de stabilizare și de asociere exercită toate drepturile membrului pe care îl reprezintă.
      Articolul 4
      Delegații
      Membrii Consiliului de stabilizare și de asociere pot fi însoțiți de funcționari. Înaintea fiecărei reuniuni, președintele este informat despre componența prevăzută pentru delegația fiecărei părți. Un reprezentant al Băncii Europene de Investiții participă în calitate de observator la reuniunile Consiliului de stabilizare și de asociere atunci când pe ordinea de zi figurează chestiuni care privesc această bancă. Consiliul de stabilizare și de asociere poate invita persoane care nu sunt membre să asiste la reuniunile sale pentru ca acestea să furnizeze informații în legătură cu teme specifice.
      Articolul 5
      Secretariatul
      Un funcționar din cadrul Secretariatului General al Consiliului Uniunii Europene și un funcționar din cadrul Misiunii Bosniei și Herțegovina pe lângă Uniunea Europeană acționează în comun în calitate de secretari ai Consiliului de stabilizare și de asociere.
      Articolul 6
      Corespondența
      Corespondența destinată Consiliului de stabilizare și de asociere se trimite președintelui Consiliului de stabilizare și de asociere la adresa Secretariatului General al Consiliului Uniunii Europene.
      Cei doi secretari asigură transmiterea acestei corespondențe președintelui Consiliului de stabilizare și de asociere și, dacă este cazul, asigură și transmiterea acesteia către ceilalți membri ai Consiliului de stabilizare și de asociere. Corespondența care trebuie trimisă și celorlalți membri ai Consiliului de stabilizare și de asociere se transmite Secretariatului General al Comisiei, Serviciului European de Acțiune Externă, reprezentanțelor permanente ale statelor membre ale Uniunii Europene și Misiunii Bosniei și Herțegovina pe lângă Uniunea Europeană.
      Comunicările din partea președintelui Consiliului de stabilizare și de asociere se trimit destinatarilor de către cei doi secretari și, după caz, se transmit celorlalți membri ai Consiliului de stabilizare și de asociere menționați în al doilea paragraf.
      Articolul 7
      Publicitate
      Cu excepția cazului în care se decide altfel, reuniunile Consiliului de stabilizare și de asociere nu sunt publice.
      Articolul 8
      Ordinea de zi a reuniunilor
      (1)   Președintele stabilește ordinea de zi provizorie a fiecărei reuniuni. Aceasta se transmite de către secretarii Consiliului de stabilizare și de asociere destinatarilor menționați la articolul 6 cu cel puțin 15 zile înainte de începerea reuniunii. Ordinea de zi provizorie cuprinde temele cu privire la care președintele a primit solicitarea de a fi înscrise pe ordinea de zi cu cel puțin 21 de zile înainte de începerea reuniunii, însă temele se înscriu pe ordinea de zi provizorie doar dacă documentele însoțitoare au fost transmise secretarilor până la data la care se trimite ordinea de zi. Ordinea de zi se adoptă de către Consiliul de stabilizare și de asociere la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi în cazul în care ambele părți convin astfel.
      (2)   Președintele poate, cu acordul celor două părți, să reducă termenele indicate la alineatul (1), pentru a ține seama de cerințele unui caz particular.
      Articolul 9
      Procese-verbale
      Pentru fiecare reuniune se întocmește un proiect de proces-verbal de către cei doi secretari. Procesul-verbal indică, de regulă, pentru fiecare punct al ordinii de zi:

                  —

                  documentele prezentate Consiliului de stabilizare și de asociere;

                  —

                  declarațiile cu privire la care un membru al Consiliului de stabilizare și de asociere a cerut să fie incluse în procesul-verbal;

                  —

                  deciziile și recomandările adoptate, declarațiile convenite și concluziile adoptate.

            Proiectul de proces-verbal se supune spre aprobare Consiliului de stabilizare și de asociere. După aprobare, procesul-verbal se semnează de către președinte și de către cei doi secretari. Procesul-verbal se păstrează în arhivele Secretariatului General al Consiliului Uniunii Europene, care va avea calitatea de depozitar al documentelor Acordului de asociere. Se trimite o copie certificată fiecăruia dintre destinatarii menționați la articolul 6.
      Articolul 10
      Decizii și recomandări
      (1)   Consiliul de stabilizare și de asociere își adoptă deciziile și recomandările prin acordul comun al părților. Consiliul de stabilizare și de asociere poate să își adopte deciziile sau recomandările prin procedură scrisă, în cazul în care cele două părți convin în acest sens.
      (2)   Deciziile și recomandările Consiliului de stabilizare și de asociere sunt denumite, în sensul articolului 117 din acord, „decizie” și, respectiv, „recomandare”, urmate de un număr de ordine, de data la care au fost adoptate și de o descriere a obiectului acestora. Deciziile și recomandările Consiliului de stabilizare și de asociere se semnează de către președinte și se autentifică de către cei doi secretari. Deciziile și recomandările se transmit fiecăruia dintre destinatarii menționați la articolul 6. Fiecare dintre părți poate decide dacă publică, în propria publicație oficială, deciziile și recomandările Consiliului de stabilizare și de asociere.
      Articolul 11
      Regimul lingvistic
      Limbile oficiale ale Consiliului de stabilizare și de asociere sunt limbile oficiale ale celor două părți. Cu excepția cazului în care se decide altfel, Consiliul de stabilizare și de asociere își întemeiază deliberările pe documente redactate în aceste limbi.
      Articolul 12
      Cheltuieli
      Uniunea Europeană și Bosnia și Herțegovina își suportă fiecare propriile cheltuieli aferente participării lor la reuniunile Consiliului de stabilizare și de asociere, atât cheltuielile cu personalul, transportul și diurna, cât și cheltuielile poștale și cu telecomunicațiile. Cheltuielile aferente interpretării la reuniuni, traducerii și reproducerii documentelor, precum și cheltuielile legate de organizarea reuniunilor, se suportă de către partea care găzduiește reuniunile.
      Articolul 13
      Comitetul de stabilizare și de asociere
      (1)   Se instituie un Comitet de stabilizare și de asociere („comitetul”), care sprijină Consiliul de stabilizare și de asociere în îndeplinirea sarcinilor sale. Acesta este alcătuit, pe de o parte, din reprezentanți ai Consiliului Uniunii Europene și din reprezentanți ai Comisiei Europene și, pe de altă parte, din reprezentanți ai Consiliului de miniștri al Bosniei și Herțegovina, în mod obișnuit la nivel de înalți funcționari publici.
      (2)   Comitetul pregătește reuniunile și deliberările Consiliului de stabilizare și de asociere, pune în aplicare, după caz, deciziile acestuia și, în general, asigură continuitatea relației de asociere și buna funcționare a acordului. Acesta examinează orice chestiune care îi este prezentată de către Consiliul de stabilizare și de asociere, precum și orice altă chestiune care ar putea apărea în cadrul aplicării cotidiene a acordului. Comitetul supune spre adoptare Consiliului de stabilizare și de asociere propuneri sau proiecte de decizii ori recomandări.
      (3)   În cazurile în care acordul prevede obligația sau posibilitatea consultării, această consultare poate avea loc în cadrul comitetului. Consultarea poate fi continuată în cadrul Consiliului de stabilizare și de asociere în cazul în care cele două părți convin în acest sens.
      (4)   Regulamentul de procedură al comitetului este anexat la prezenta decizie.

         Adoptată la …,

               Pentru Consiliul de stabilizare și de asociere

               Președintele

         ANEXĂ la DECIZIA NR. 1 A CONSILIULUI DE STABILIZARE ȘI DE ASOCIERE UE-BOSNIA ȘI HERȚEGOVINA
         din [date]
         Regulament de procedură al Comitetului de stabilizare și de asociere
         Articolul 1
         Președinția
         Părțile dețin prin rotație președinția comitetului, pentru o perioadă de 12 luni. Prima perioadă începe la data primei reuniuni a Consiliului de stabilizare și de asociere și se încheie la data de 31 decembrie a aceluiași an.
         Articolul 2
         Reuniuni
         Comitetul se reunește atunci când circumstanțele impun acest lucru, cu acordul ambelor părți. Fiecare reuniune a comitetului se desfășoară la o dată și într-un loc convenit de ambele părți. Reuniunile comitetului se convoacă de către președinte.
         Articolul 3
         Delegații
         Înaintea fiecărei reuniuni, președintele este informat cu privire la componența prevăzută pentru delegația fiecărei părți.
         Articolul 4
         Secretariatul
         Un funcționar al Comisiei Europene și un funcționar al guvernului Bosniei și Herțegovina acționează în comun în calitate de secretari ai comitetului. Toate comunicările destinate președintelui comitetului sau care provin de la acesta prevăzute în prezenta decizie se transmit secretarilor comitetului, precum și secretarilor și președintelui Consiliului de stabilizare și de asociere.
         Articolul 5
         Publicitate
         Cu excepția cazului în care se decide altfel, reuniunile comitetului nu sunt publice.
         Articolul 6
         Ordinea de zi a reuniunilor
         (1)   Președintele stabilește ordinea de zi provizorie a fiecărei reuniuni. Aceasta se transmite de către secretarii comitetului destinatarilor menționați la articolul 4 cu cel puțin 30 de zile înainte de începerea reuniunii. Ordinea de zi provizorie cuprinde temele cu privire la care președintele a primit solicitarea de a fi înscrise pe ordinea de zi cu cel puțin 35 de zile înainte de începerea reuniunii, însă temele se înscriu pe ordinea de zi provizorie doar dacă documentele însoțitoare au fost transmise secretarilor până la data la care se trimite ordinea de zi. Comitetul poate invita experți să asiste la reuniunile sale pentru ca aceștia să furnizeze informații în legătură cu teme specifice. Ordinea de zi se adoptă de către comitet la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi în cazul în care cele două părți convin în acest sens.
         (2)   Președintele poate, cu acordul celor două părți, să reducă termenele indicate la alineatul (1), pentru a ține seama de cerințele unui caz particular.
         Articolul 7
         Procese-verbale
         Se redactează un proces-verbal pentru fiecare reuniune, bazat pe o sinteză făcută de președinte a concluziilor la care a ajuns comitetul. După ce este aprobat de către comitet, procesul-verbal se semnează de către președinte și de către cei doi secretari și fiecare parte păstrează un exemplar. Se transmite o copie a procesului-verbal fiecăruia dintre destinatarii menționați la articolul 4.
         Articolul 8
         Decizii și recomandări
         În cazurile specifice în care comitetul este împuternicit, în temeiul articolului 118 din acord, de către Consiliul de stabilizare și de asociere să adopte decizii sau să formuleze recomandări, aceste acte sunt denumite „decizie” și, respectiv, „recomandare”, urmate de un număr de ordine, data la care au fost adoptate și precizarea obiectului acestora. Deciziile și recomandările se adoptă prin acordul comun al părților. Comitetul poate să adopte decizii sau recomandări prin procedură scrisă, în cazul în care cele două părți convin în acest sens. Deciziile și recomandările comitetului se semnează de către președinte și se autentifică de către cei doi secretari și se trimit destinatarilor menționați la articolul 4. Fiecare dintre părți poate decide dacă publică, în propria publicație oficială, deciziile și recomandările comitetului.
         Articolul 9
         Cheltuieli
         Uniunea Europeană și Bosnia și Herțegovina își suportă propriile cheltuieli aferente participării lor la reuniunile comitetului, atât cheltuielile cu personalul, transportul și diurna, cât și cheltuielile poștale și cu telecomunicațiile. Cheltuielile aferente interpretării la reuniuni, traducerii și reproducerii documentelor, precum și cheltuielile legate de organizarea reuniunilor, se suportă de către partea care găzduiește reuniunile.
         Articolul 10
         Subcomitete și grupuri speciale
         Comitetul poate înființa subcomitete sau grupuri speciale care să funcționeze sub autoritatea lui. Acestea îi prezintă comitetului un raport după fiecare reuniune. Comitetul poate decide desființarea oricăruia dintre subcomitetele sau grupurile existente, poate stabili sau modifica mandatul acestora sau poate constitui alte subcomitete sau grupuri care să îl sprijine în îndeplinirea atribuțiilor sale. Nu se conferă putere de decizie acestor subcomitete și grupuri.

      ANEXĂ
      Numai pentru informarea Comisiei
      PROIECT

         DECIZIA NR. 1/2015 A COMITETUL DE STABILIZARE ȘI DE ASOCIERE UE-BOSNIA ȘI HERȚEGOVINA
         din […] 2015
         de instituire a unor subcomitete și grupuri speciale
         COMITETUL DE STABILIZARE ȘI DE ASOCIERE,
         având în vedere Acordul de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, în special articolul 119,
         având în vedere regulamentul său de procedură, în special articolul 10,
         ADOPTĂ PREZENTA DECIZIE:
         Articol unic
         Prin prezenta, se instituie subcomitetele și grupurile speciale enumerate în anexa I. Mandatele acestora sunt prevăzute în anexa II.

            Adoptată la …, [ziua] [luna] 2015.

                  Pentru Comitetul de stabilizare și de asociere

                  Președintele

         ANEXA I
         ACORDUL DE STABILIZARE ȘI DE ASOCIERE UE-BOSNIA ȘI HERȚEGOVINA

            Structura subcomitetelor multidisciplinare

                     Titlu

                     Domenii

                     Articol din acord

                                 1.

                                 Comerț, industrie, vamă și impozitare

                     Libera circulație a mărfurilor

                        Articolul 18

                     Produse industriale

                     Articolul 19-23

                     Aspecte comerciale

                     Articolul 32-46

                     Standardizare, metrologie, acreditare, certificare, evaluarea conformității și supravegherea pieței

                        Articolul 75

                     Cooperare industrială

                        Articolul 92

                     IMM-uri

                        Articolul 93

                     Turism

                        Articolul 94

                     Vamă

                        Articolul 97

                     Impozitare

                        Articolul 98

                     Regulile de origine

                     Protocolul 2

                     Asistență administrativă în domeniul vamal

                     Protocolul 5

                                 2.

                                 Agricultură și pescuit

                     Produse agricole lato sensu

                     Articolul 24, articolul 26 alineatul (1), articolul 26 alineatul (2), articolul 29, articolul 30 și articolul 33

                     Produse agricole stricto sensu

                     Articolul 27 alineatul (1) și (2) și articolul 27 alineatul (4)

                     Produse pescărești

                     Articolul 26 și 28

                     Produse agricole transformate

                     Articolul 25, Protocolul 1

                     Vin

                     Articolul 27 alineatul (5) și Protocolul 7

                     Protecția indicațiilor geografice pentru produsele agricole și pescărești și pentru produsele alimentare, altele decât vinul și băuturile spirtoase

                        Articolul 31

                     Agricultură și sectorul agroindustrial, chestiuni veterinare și fitosanitare

                        Articolul 95

                     Cooperarea în domeniul pescuitului

                        Articolul 96

                     Siguranța alimentară

                        Articolul 95

                                 3.

                                 Piața internă și concurența

                     Dreptul de stabilire

                     Articolul 50-56

                     Prestarea de servicii

                     Articolul 57-59

                     Alte aspecte referitoare la titlul V din ASA

                     Articolul 63-69

                     Apropierea legislativă și asigurarea respectării legislației

                        Articolul 70

                     Concurență

                     Articolul 71-72,
                     Protocolul 4

                     Drepturile de proprietate intelectuală, industrială și comercială

                        Articolul 73

                     Achiziții publice

                        Articolul 74

                     Domeniul bancar, asigurări și alte servicii financiare

                        Articolul 89

                     Protecția consumatorilor

                        Articolul 76

                     Sănătate publică

                                 4.

                                 Aspecte economice și financiare și statistică

                     Circulația capitalurilor și plăți

                     Articolul 60-62

                     Politica economică

                        Articolul 87

                     Cooperarea în domeniul statistic

                        Articolul 88

                     Promovarea și protecția investițiilor

                        Articolul 91

                     Cooperarea financiară

                     Articolul 112-114

                                 5.

                                 Justiție, libertate și securitate

                     Sistemul judiciar și drepturile fundamentale, inclusiv combaterea discriminării

                        Articolul 78

                     Cooperare polițienească și judiciară

                        Articolul 78

                     Statul de drept

                        Articolul 78

                     Protecția datelor

                        Articolul 79

                     Vize, control vamal, azil și migrație

                        Articolul 80

                     Imigrația ilegală și readmisia

                        Articolul 81

                     Spălarea de bani

                        Articolul 82

                     Droguri

                        Articolul 83

                     Lupta împotriva terorismului

                        Articolul 85

                     Criminalitate și alte activități ilegale

                        Articolul 84

                                 6.

                                 Inovația, societatea informațională și politica socială

                     Circulația lucrătorilor

                     Articolul 47-49

                     Condițiile de muncă și egalitatea de șanse

                        Articolul 77

                     Cooperarea în domeniul social

                        Articolul 99

                     Educația și formarea

                        Articolul 100

                     Cooperarea culturală

                        Articolul 101

                     Informare și comunicare

                        Articolul 105

                     Cooperarea în domeniul audiovizual

                        Articolul 102

                     Rețelele și serviciile de comunicații electronice

                        Articolul 104

                     Societatea informațională

                        Articolul 103

                     Cercetare și dezvoltare tehnologică

                        Articolul 109

                                 7.

                                 Transport, energie, mediu și dezvoltare regională (1)

                     Transporturi

                     Articolul 53, 59, 106 și Protocolul 3

                     Energie

                        Articolul 107

                     Securitate nucleară

                        Articolul 107

                     Mediu

                        Articolul 108

                     Schimbări climatice

                        Articolul 108

                     Protecția civilă

                        Articolul 108

                     Dezvoltarea la nivel regional și local

                        Articolul 110

            Structura grupurilor speciale

                     Titlu

                     Domenii

                     Articol din acord

                     Grup special pentru reforma administrației publice

                     Reforma administrației publice

                     Titlul VI, Apropierea legislativă și aplicarea legii, articolul 70 și Titlul VII, Justiție și afaceri interne, articolul 78 și articolul 111.

         ANEXA II
         MANDATUL SUBCOMITETELOR ȘI AL GRUPURILOR SPECIALE UE-BOSNIA ȘI HERȚEGOVINA

            Componență și președinție

         Subcomitetele și grupul special privind reforma administrației publice sunt alcătuite din reprezentanți ai Comisiei Europene și din reprezentanți ai guvernului Bosniei și Herțegovina. Acestea sunt prezidate în mod alternativ de către cele două părți. Statele membre sunt informate și invitate la reuniunile subcomitetelor și ale grupului special privind reforma administrației publice.

            Secretariatul

         Un funcționar al Comisiei Europene și un funcționar al guvernului Bosniei și Herțegovina acționează în comun în calitate de secretari ai fiecărui subcomitet și ai grupului special privind reforma administrației publice.
         Toate comunicările privind subcomitetele se înaintează secretarilor subcomitetelor relevante și ai grupului special privind reforma administrației publice.

            Reuniuni

         Subcomitetele și grupul special privind reforma administrației publice se reunesc ori de câte ori circumstanțele impun acest lucru, cu acordul ambelor părți. Fiecare reuniune a unui subcomitet sau al grupului special privind reforma administrației publice are loc la data și locul convenite de către ambele părți.
         În cazul în care ambele părți convin în acest sens, subcomitetele și grupul special privind reforma administrației publice pot invita experți la reuniunile lor pentru ca aceștia să furnizeze informațiile specifice solicitate.

            Ordinea de zi și documentele justificative

         Președintele și secretarii stabilesc ordinea de zi provizorie a fiecărei reuniuni cu cel puțin 30 de zile lucrătoare înainte de data de începere a reuniunii.
         Ordinea de zi provizorie conține temele cu privire la care secretarii au primit o solicitare de înscriere pe ordinea de zi cu cel mult 35 de zile lucrătoare înainte de data de începere a reuniunii.
         În urma acordului privind ordinea de zi provizorie pentru fiecare reuniune și nu mai târziu de 10 zile lucrătoare înainte de data de începere a reuniunii, secretarul din partea Bosniei și Herțegovina transmite secretarului din partea Comisiei Europene documentele scrise necesare ca urmare a temelor convenite în ordinea de zi provizorie.
         În cazul în care termenul-limită menționat la punctul 3 nu este respectat, reuniunea se anulează automat, fără o notificare ulterioară.

            Teme de discuție

         Subcomitetele discută aspecte legate de domeniile cuprinse în Acordul de stabilizare și de asociere, astfel cum sunt enumerate în structura subcomitetelor multidisciplinare. Progresele privind apropierea legislativă, punerea în aplicare și asigurarea respectării legislației se evaluează în cadrul tuturor domeniilor relevante. Subcomitetele examinează toate problemele care pot apărea în domeniile lor de competență și sugerează măsuri în acest sens.
         De asemenea, subcomitetele servesc drept cadru de discuție pentru noi clarificări privind acquis-ul și evaluează progresele realizate de Bosnia și Herțegovina în ceea ce privește alinierea la acquis, în conformitate cu angajamentele asumate în cadrul Acordului de stabilizare și de asociere.
         Grupul special privind reforma administrației publice discută aspecte referitoare la reforma administrației publice și sugerează măsuri în acest sens.

            Procesul-verbal

         După fiecare reuniune se redactează și se aprobă un proces-verbal. Secretarul subcomitetului sau al grupului special privind reforma administrației publice transmite secretarului comitetului o copie a procesului-verbal.

            Publicitate

         Cu excepția cazului în care se decide altfel, reuniunile subcomitetelor și ale grupului special privind reforma administrației publice nu sunt publice

         (1)  În vederea punerii în aplicare a Protocolului 3 la Acordul de stabilizare și de asociere, acest subcomitet funcționează ca subcomitet special menționat la articolul 21 din acest protocol.